open-index/open-wikipedia-markdown huggingface dataset:
Vaihtoehto EU:lle Tiedotuskeskus

**Vaihtoehto EU:lle Tiedotuskeskus** (VEU) on suomalainen vuonna 1991 perustettu kansalaisjärjestö, jonka tavoitteena on tuoda esiin vaihtoehtoista kriittistä tietoa Euroopan unionin kehityksestä. VEU jakaa tietoa EU:sta ja sen päätöksenteosta sekä edistää kansalaiskeskustelua unionista. Yhdistys julkaisi vuoteen 2012 asti neljä kertaa vuodessa ilmestyvää lehteä *Vaihtoehto EU:lle*, joka on perustettu vuonna 1992.

Perustettaessa Vaihtoehto EY:lle -järjestöstä kasvoi Suomen laajin EY-jäsenyyttä vastustava liike. Järjestöön liittyi kansalaisliikkeiden ja puolueiden aktiiveja varsin laajalta pohjalta. Toisin kuin pienemmät vastaavat ryhmät VEU jatkoi toimintaansa hävityn kansanäänestyksen jälkeen. Vuonna 1996 se osallistui omalla listallaan Suomen ensimmäisiin europarlamenttivaaleihin saaden 47 687 ääntä (2,12%). VEU:n kymmenhenkisellä listalla oli ehdokkaita useista puolueista (muun muassa Sami Aaltonen, Thomas Wallgren ja Asser Siuvatti), mutta järjestön vasemmistoliittolaiset päättivät osallistua vaaleihin puolueensa omalla listalla. 

## Puheenjohtajat
*Ulla Klötzer (–2005)
*Urho Kittilä (2005–2006)
*Lea Launokari (2006–2007)
*Mirva Tossavainen (2007–2008)
*Olli Salin (2008–2013)
*Arjo Suonperä (2013–2019)
*Miguel López (2019–)

## Lähteet

## Aiheesta muualla
*Vaihtoehto EU:lle
Jurassic Park (SNES)

**Jurassic Park** on Ocean Softwaren kehittämä ja julkaisema *[[Jurassic Park]]* -elokuvaan ja Michael Crichtonin romaaniin perustuva toimintaseikkailupeli. Peli julkaistiin Super Nintendo Entertainment Systemille vuonna 1993.

Suurin osa pelistä pelataan ylhäältä päin muistuttaen *[[Zelda]]*-pelejä. Kun pelaaja menee rakennuksen sisään, kuvakulmaksi muuttuu ensimmäinen persoona. Peli yhdisti kaksi eri kuvakulmaa sekä 3D-pelaamisen neljännen sukupolven konsolille ja oli yksi ensimmäisiä pelejä jossa oli surround-ääni (Dolby Pro Logic).

## Pelaaminen
Pelissä pelaaja ohjaa Alan Grantia ja tarkoituksena on suorittaa tiettyjä tehtäviä ja paeta saarelta. Tehtäviä voivat olla *[[Velociraptor]]ien* pesän tyhjentäminen munista tai bunkkerin generaattorin käynnistäminen, mikä mahdollistaa esimerkiksi porttien avaamisen ja sulkemisen. Ympäri saarta olevat hahmot voivat kommunikoidan pelaaja kanssa antamalla ohjeita, tosin jotkin neuvot ovat tahallisesti ilkeitä. Peli tukee SNES Mousea kun pelataan ensimmäisestä kuvakulmasta tai kun operoidaan tietokonepäätteitä. Pelin ääniraita koostuu erilaisista musiikeista, jotka vastaavat aluettä mitä pelaaja kulloinkin tutkii (paitsi kaksi *[[Tyrannosaurus rex]]iä*, joilla on oma tunnusmusiikki). Pelin läpäisy vie yleensä 2–3 tuntia, tosin jotkut tehtävät – kuten kaikkien 18 raptorin munan kerääminen - voivat hidastaa pelaajan etenemistä. Pelissä ei ole mahdollista tallentaa, mutta mahdollisuuksia jatkaa pelissä kuolemisen jälkeen on rajattomasti. Niinpä pelaaja joutuu pelaamaan pelin yhdeltä istumalta läpi.

Muita *Jurassic Park* -pelejä on tehty NES:lle, Game Boylle, Sega Mega Drivelle, Sega Game Gearille, DOS:lle ja Commodore Amigalle. Missään niistä ei ole samanlaista pelitapaa, vaikka ne sijoittuvat samaan tarinaan. Kaikki paitsi versiot Sega Genesikselle, Game Gearille and Sega CD:lle on kehittänyt ja julkaissut Ocean Software.

## Pelissä esiintyvät dinosaurukset

* Dilophosaurus
* Gallimimus
* Pachycephalosaurus
* Procompsognathus
* Triceratops
* Tyrannosaurus rex
* Velociraptor

## Aiheesta muualla
*
Howard Sachar

**Howard Morley Sachar** (1928 – 18. huhtikuuta 2018) oli yhdysvaltalainen historioitsija. Hänen tutkimuksensa kohdistui pitkälti juutalaisiin ja Israeliin, joista hän julkaisi useita kirjoja. 

Swarthmoren ja Harvardin yliopistoista valmistunut Sachar työskenteli nykyhistorian professorina George Washingtonin yliopistossa. 

## Lähteet
Franz Brunner

**Franz Brunner** (21. maaliskuuta 1913 – 22. joulukuuta 1991) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Brunner pelasi turnauksessa kaksi ottelua. 

## Lähteet
* Franz Brunner  Sports Reference LLC
Price Cobb

**Price Cobb** (s. 10. joulukuuta 1954) on yhdysvaltalainen autourheilija. Hän voitti vuoden 1990 Le Mansin 24 tunnin ajon John Nielsenin ja Martin Brundlen kanssa. Hän omisti myös tallin Indy Racing League-sarjasta Roberto Guerreron ja Jim Guthrien kanssa kausilla 1998 ja 1999. Hän on myös kirjoittanut useita kirjoja autourheilusta. 

Price työskentelee Madisonissa, Wisconsinissa Kelly Moss Motorsports -yhtiön tuotantopäällikkönä.
A (Andy Scott’s Sweetin albumi)

**A** on Andy Scott's Sweetin, joksi Sweet-yhtyettä tuolloin kutsuttiin, studioalbumi vuodelta 1992.

## Kappaleet

# *Do As I Say* (Scott/McNulty)
# *Am I Ever Gonna See Your Face Again* (Brewster/Neeson/Brewster)
# *Stand Up* (Scott/McNulty)
# *Nouveau Rockstar* (Scott/McNulty)
# *Natural* (Scott/Bradford)
# *Mind* (Mann/McNulty)
# *Marshall Stack* (Scott/McNulty)
# *Red Tape* (Scott/McNulty/Mann/Schopf)
# *When Friends Fall Out* (Scott)
# *Is It True* (Mann/McNulty)
# *Dangerous Game* (McNulty)
# *Crüdley Mott* (Scott/McNulty/Mann/Schopf/Brown)

## Kokoonpano

* Andy Scott: kitara, laulu
* Mal McNulty: laulu
* Steve Mann: kitara, kosketinsoittimet, taustalaulu
* Jeff Brown: basso, taustalaulu
* Bodo Schopf: rummut, perkussio, huuliharppu
The Answer (Andy Scott's Sweet)

**The Answer** on Andy Scott's Sweetin albumi vuodelta 1995. Sweet-yhtye käytti nimestään tuolloin kyseistä muotoa erottuakseen Brian Connollyn erillisestä Brian Connolly's Sweet -yhtyeestä.

Vaikka levyä markkinoitiin uutena albumina, se sisältää pääasiassa vuoden 1992 *[[A (Andy Scott's Sweet)|A]]*-albumin kappaleita sekä niiden uusia versioita.

## Kappaleet

#X-Ray Specs (ennenjulkaisematon versio)
#Marshall Stack (ennenjulkaisematon versio)
#Red Tape
#Mind
#Do As I Say
#When Friends Fall Out
#Natural
#Am I Ever Gonna See Your Face Again (Maxi-CD-versio)
#Is It True (ennenjulkaisematon versio)
#Nouveau Rockstar
#Stand Up (ennenjulkaisematon versio)
#Dangerous Game
#I Don't Want To Say Goodnight
#Do As I Say
#Stand Up

## Lähteet
*

### Viitteet
Christine Wenzel

**Christine Wenzel** (o.s. **Brinker**, s. 10. heinäkuuta 1981) on saksalainen skeetampuja, maailmanmestari ja olympiamitalisti.

Wenzel on saavuttanut olympialaisissa pronssia Pekingissä 2008 ja maailmanmestaruuden Nikosiasta 2007, Mariborista 2009, Belgradista 2011 ja Limasta 2013.

## Lähteet
*
Bakerloo line

**Bakerloo line** on Lontoon metron linja, joka avattiin vuonna 1906. Linjalla on 25 asemaa, joista 15 on maan alla. Se on seitsemänneksi käytetyin linja Lontoon metrossa. Linjan määränpäätä on muutettu moneen kertaan. Linjan tunnusväri on vaalean ruskea.

Nykyinen Jubilee linen osa Baker Streetiltä Stanmoreen kuului 30. huhtikuuta 1979 asti Bakerloo lineen.


Kuva:Kilburn Park tube southbound platform.jpg|Kilburn Parkin asemaa
Kuva:Embankment station.jpg|Embankmentin metroaseman sisäänkäynti


## Lähteet
*
*

### Viitteet

## Aiheesta muualla
Franz Bistricky

**Franz Bistricky** (26. heinäkuuta 1914 – 7. toukokuuta 1975) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Bistricky pelasi turnauksessa kahdessa ottelussa. 

## Lähteet
* Franz Bistricky  Sports Reference LLC
Károly Bartha

**Károly Bartha** (4. marraskuuta 1907 – 4. helmikuuta 1991) oli unkarilainen uimari. Hän saavutti pronssia 100 metrin selkäuinnissa Pariisin olympialaisissa 1924 yhdysvaltalaiskaksikon (Warren Paoa Kealohan ja Paul Wyattin) jälkeen ajalla 1,17.8.

## Lähteet

## Aiheesta muua
*Databaseolympics.com
Lindita Kodra

**Lindita Kodra** (s. 11. toukokuuta 1962) on albanialainen pistooliampuja.

Kodra on saavuttanut kultaa Granadan EM-kisoissa 2007 25 metrin urheilupistoolissa yhteistuloksella 787,4
(584+203,4).

## Lähteet
* Lindita Kodra ISSF Newsin tietokannassa
Tahir Salahov

**Tahir Teymur oğlu Salahov** (; 29. marraskuuta 1928 – 2021) oli azerbaidžanilainen taidemaalari. Hän syntyi Bakussa ja menetti lapsena isänsä Stalinin vainojen seurauksena.

Salahov opiskeli Bakussa ja Moskovassa. Hän sai suosiota jo vuonna 1957, kun hänen lopputyönsä oli esillä suuressa taidenäytelyssä Moskovassa. Salahov oli 1960-luvulla yksi Neuvostoliiton taiteen niin sanotun ”ankaran tyylin” johtavia edustajia. Tyylin taiteilijat pyrkivät eroamaan Stalinin ajan seremoniallisesta taiteesta. Salahovin maalasi idealisoimatta muun muassa Bakun öljytyöntekijöitä ja teki muun muassa Qara Qarayevin ja Dmitri Šostakovitšin muotokuvat.

Salahov siirtyi uransa aikana rauhallisimpiin ja lyyrisimpiin tauluihin, joissa oli myös selkeitä itämaisia vaikutteita. Hän teki myös ekspressiivisiä piirroksia ja lavastuksia.

Salahov sai Neuvostoliiton kansantaiteilijan ja Sosialistisen työn sankarin arvot sekä Neuvostoliiton valtionpalkinnon. Hän oli useiden akatemioiden jäsen.

## Lähteet
USS Ronald Reagan (CVN-76)

**USS Ronald Reagan** (runkonumero CVN-76) on Yhdysvaltain laivaston Nimitz-luokan lentotukialus.

## Valmistus

Alus tilattiin Northrop Grumman Shipbuildingin Newport Newsin telakalta Newport Newsistä Virginiasta, missä köli laskettiin 12. helmikuuta 1998. Alus laskettiin vesille 4. maaliskuuta 2001.

Syyskuussa 2002 aluksen katapultin testaus saatiin päätökseen, mikä samalla vahvisti aluksen kyvyn laukaista lentokoneet ilmaan. Telakan piti aloittaa koeajot helmikuussa 2003, mutta erilaiset viivytykset kuten helmikuun lopulla aluksella tapahtunut tulipalo pakottivat siirtämään koeajojen alkamista. Toukokuussa aluksen miehistö saavutti toisen asteen valmiuden aluksen järjestelmien käytössä. Laivasto hyväksyi aluksen 20. kesäkuuta. Se otettiin virallisesti palvelukseen 12. heinäkuuta 2003 Norfolkin laivastotukikohdassa.

Alus maksoi 4,5 miljardia dollaria (vuoden 2011 arvolle muutettuna).

## Palvelus
Alus lähti 27. toukokuuta 2004 Norfolkista ja saapui 9. kesäkuuta Rio de Janeiroon ja 27. kesäkuuta Valparaisoon. Se osallistui 29. kesäkuuta Latinalaisen Amerikan ensimmäiseen monikansalliseen maihinnousuharjoitukseen (UNITAS), joka oli alkanut 24. kesäkuuta. Harjoituksessa oli osallistujia yhdestätoista maasta sekä tarkkailijat Kolumbiasta ja Meksikosta. Harjoituksesta vapauduttuaan alus jatkoi matkaansa ja osallistui Perun laivaston mukana nelipäiväiseen sukellusveneidentorjuntaharjoitukseen, joka päättyi 5. heinäkuuta. Alus saapui 23. heinäkuuta uuteen kotisatamaansa San Diegoon Kaliforniaan oltuaan merellä kaksi kuukautta.

*Ronald Reagan* on lippulaivana tukialusosasto 7:ssä (CSG-7), jonka muut alukset ovat:
* *[[USS Chancellorsville]]* (CG 62)
* *[[USS Decatur]]* (DDG-73)
* *[[USS Howard]]* (DDG-83)
* *[[USS Gridley]]* (DDG-101)
* *[[USS Thach]]* (FFG 43)
* *[[USNS Rainier]]* (T-AOE-7)

## Lähteet
Central line

**Central line** on Lontoon metron linja, joka avattiin vuonna 1900. Linja on toiseksi käytetyin linja Lontoon metrossa. Lisäksi se on pisin metrolinjoista; sen pituus on 79 km. Linjan 49 asemasta 20 on maan pinnalla. Linjan tunnusväri on punainen.

## Historia
Vuonna 1891 perustettiin **Central London Railway**, jonka suunnitelmissa oli harjoittaa liikennettä Sheperd Bushin ja Bankin välillä. Linjaa laajennettiin vuosina 1894 ja 1899 ja linja avattiin yleisölle vasta 1900. Linja oli jo aloittaessaan operoimassa liikennettä sähkövetureilla. 1930-luvulla asemia ja tunneleita pidennettiin ja suurennettiin. Vuonna 1940 linja sai nelikiskosysteemiin: kaksi normaalia rautatiekiskoa ja kaksi virtakiskoa. Central linella liikennöivät vuoden 1992 mallia olevat junat.

## Asemat
Linjan asemat järjestyksessä lännestä itään :

### Entiset asemat
* Denham (suunniteltu laajennus, ei koskaan käytössä)
* Harefield Road (suunniteltu laajennus, ei koskaan käytössä)
* Wood Lane (suljettu 1947)
* British Museum (suljettu 1933)
* North Weald (suljettu 1994)
* Blake Hall (suljettu 1981)
* Ongar (suljettu 1994)


Tiedosto:Ruislip Gardens Station.jpg|Ruislip Gardensin metroaseman sisäänkäynti
Tiedosto:Perivale station westbound.JPG|Perivalen aseman laiturialuetta
Tiedosto:North Acton look east.JPG|North Actonin asemaa


## Lähteet
*
*

### Viitteet

## Aiheesta muualla
Phil Samis

**Philip Lawrence ”Phil” Samis** (28. joulukuuta 1927 – 11. tammikuuta 2022) oli kanadalainen jääkiekkopuolustaja. 

Samis voitti vuonna 1945 St. Michael's Majorsin kanssa Memorial Cupin. Myöhemmin hän pelasi Oshawa Generalsissa, Toronto Maple Leafsissa (Stanley Cup -voitto 1948), Pittsburgh Hornetsissa ja Cleveland Baronsissa (Calder Cup -voitto 1951).

Jääkiekosta vetäytymisensä jälkeen Samis työskenteli hammaslääkärinä.

## Lähteet
Circle line

**Circle line** on Lontoon metron metrolinja. Se on avattu vuonna 1884. Linja on kahdeksanneksi käytetyin Lontoon metrossa. Pituutta metrolinjalla on 22 kilometriä. Linjan tunnusväri on keltainen. Linjan jokaisella asemalla on vaihtomahdollisuus muihin linjoihin.

## Historia
Linja tuli tunnetuksi Circle linena vuonna 1949, kun se erotettiin Metropolitan Linesta ja District Linesta. Linja oli kuitenkin ollut Lontoon metron linjakartassa jo vuonna 1947.
Cecil Sandford

**Cecil Charles Sandford** (21. helmikuuta 1928 – 2023) oli brittiläinen ratamoottoripyöräilijä. Hän voitti maailmanmestaruuden 125-kuutioisten luokassa vuonna 1952 ja 250-kuutioisissa vuonna 1957.

Sandford voitti Mansaaren TT-ajot niin ikään kahdesti.

## Lähteet
Elephant & Castlen metroasema

**[[Elephant & Castle]]n metroasema** on asema Lontoon metron Bakerloo- ja Northern-linjoilla Southwarkin kaupunginosassa, Oyster-vyöhykkeiden 1 ja 2 rajalla. Asema toimii Bakerloon eteläisenä pääteasemana. Metroaseman vieressä sijaitsee Elephant & Castlen rautatieasema, jolta on yhteydet First Capital Connectin ja Southeasternin paikallisjuniin. Asemalla on kaksi sisäänkäyntiä. Laitureille kuljetaan joko hissillä tai kierreportaita.

## Historia

Asema rakennettiin kahdessa osassa. City & South London Railwayn (nykyisin osa Northern Linea) asema avattiin 18. joulukuuta 1890, Baker Street & Waterloo Railwayn (nykyisin Bakerloo Line) 5. elokuuta 1906 viisi kuukautta muuta linjaa myöhemmin. Vaikka asemat kuuluivat eri yhtiöille, laitureiden välillä avattiin maanalainen yhteys 10. elokuuta 1906.

C&SLR:n asemarakennus oli vastaavanlainen kuin Kenningtonissa. Se rakennettiin osittain uudelleen 1920-luvulla, kun tunneleita uudistettiin. Se rakennettiin kokonaan uudelleen 1960-luvulla, kun sen viereen rakennettiin Elephant & Castlen ostoskeskus ja liikenneympyrä, ja toisen kerran 2000-luvun alussa. BS&WR:n alkuperäinen asema on sen sijaan säilynyt lähes ennallaan. Se on tyypillinen Leslie Greenin suunnittelema rakennus. Suurin muutos on rakennukseen lisätty moderni, lasiseinäinen laajennus.

Ensimmäinen metrossa syntynyt lapsi syntyi Elephant & Castlessa vuonna 1924. Lehdistön mukaan vauva sai etunimikseen Thelma Ursula Beatrice Eleanor (nimikirjaimet TUBE, Lontoon metron lempinimi). Tämä tarina osoittautui myöhemmin virheelliseksi: tyttö sai nimekseen Marie Cordery.

## Asema nykyään
Asemaan kuuluu kaksi rakennusta maan pinnalla, jotka aseman läheisistä liikenneympyröistä pohjoisempi lähes erottaa toisistaan. Pohjoisempaan asemarakennukseen mennään sisään alkuperäisestä sisäänkäynnistä, mutta uloskäynti tapahtuu uuden laajennuksen kautta. Pohjoisesta asemarakennuksesta on suorempi reitti Bakerloo Linelle, ja eteläinen rakennus on lähempänä Northern Linen laitureita. Liukuportaita ei ole, vaan kummastakin asemahallista laitureille kuljetaan joko hisseillä tai pitkin jyrkkiä ja kapeita kierreportaita.

Elephant & Castle toimii myös kuljettajavarikkona. Lontoon metrolla onkin aseman yhteydessä olevassa toimistorakennuksessa hallintotilojen lisäksi kuljettajien lepo- ja majoitustiloja.


Kuva:elephanttubeexit.JPG|Uloskäynti Bakerloon asemalta.
Kuva:elephanttubenorthern300.jpg|Sisäänkäynti Northernin asemalle.


## Lähteet

## Aiheesta muualla

* London Transport Museumin valokuva-arkisto 
** Alkuperäinen C&SLR:n asema (1919) 
** C&SLR:n aseman uusi julkisivu (1925) 
** Bakerloo Linen asema (1925) 
** Northern Linen uusi asemarakennus (1966)
Alive And Gigging

**Alive And Gigging** on Andy Scott's Sweetin livealbumi, joka nauhoitettiin Hannoverissa Saksassa marraskuussa 1991 ja julkaistiin 1995. Myös video samasta konsertista on olemassa.

## Kappaleet

# Hell Raiser (Chinn/Chapman) 3:56
# AC/DC (Chinn/Chapman) 3:58
# X-Ray Specs (Ole Evenrude) 3:56
# Sweet F.A. (Connolly/Tucker/Scott/Priest) 5:21
# The Six Teens (Chinn/Chapman) 4:24
# Burn On The Flame (Connolly/Tucker/Scott/Priest) 4:16
# Cockroach (Connolly/Tucker/Scott/Priest) 5:16
# Action (Connolly/Tucker/Scott/Priest) 3:49
# Love Is Like Oxygen (Scott/Griffin) 7:11
# Set Me Free (Andy Scott) 6:17
# Block Buster (Chinn/Chapman) 4:00
# Teenage Rampage (Chinn/Chapman) 3:57
# Introduction 1:36
# Fox On The Run (Connolly/Tucker/Scott/Priest) 5:17
# Ballroom Blitz (Chinn/Chapman) 4:39

## Lähteet
Ed Sandford

**Ed Michael Sandford** (28. elokuuta 1928 – lokakuu 2023) oli kanadalainen jääkiekkoilija. Hän voitti vuonna 1947 Ontario Hockey Associationin parhaalle pelaajalle myönnettävän Red Tilson Trophyn. 

Sandfordin pitkäaikaisin NHL-seura oli Boston Bruins, jossa hän aloitti vuonna 1947. Myöhemmin hän pelasi lyhyesti myös Detroit Red Wingsissä ja Chicago Black Hawksissa. Hän oli 1950-luvulla mukana viidessä perättäisessä NHL-tähdistöottelussa.

## Lähteet

## Aiheesta muualla
* Legends of Hockey: Ed Sandford
Viron puolustusministeri

**Puolustusministeri** () on ministeri Viron puolustusministeriöstä (). Puolustusministeri on yksi tärkeimmistä hallituksen jäsenistä, jonka vastuualueena on huolehtiminen Viron turvallisuuspolitiikasta ja maan puolustusvoimista.

Viron pääministeri valitsee hallitukseensa puolustusministerin. Nykyinen puolustusministeri on Hanno Pevkur, joka edustaa markkinaliberaalia reformipuoluetta.

Kun virka perustettiin ensimmäisen kerran vuonna 1918, sitä kutsuttiin sotaministeriksi (). Nimi vaihdettiin puolustusministeriksi 1. huhtikuuta 1929, mutta jo vuonna 1937 virka oli taas nimeltään sotaministeri. Viron uudelleenitsenäistymisestä vuodesta 1991 saakka on puhuttu puolustusministerin virasta.

## Luettelo ministereistä

### Vuosina 1918–1929 (sotaministeri)

### Vuosina 1929–1937 (puolustusministeri)

### Vuosina 1937–1940 (sotaministeri)

### Vuodesta 1992 lähtien (puolustusministeri)

## Lähteet

## Aiheesta muualla
* Puolustusministeriön kotisivu  
* Puolustusvoimien kotisivu
Stolitshnaja (albumi)

__NOTOC__
**Stolitshnaja** on suomalaisen Folkswagen-yhtyeen CD-R-albumi ja kaikkiaan ensimmäinen äänite. Se julkaistiin 29. marraskuuta 2001. Yhtye oli tuolloin vielä duo, jonka muodostivat Timo Munne ja Suonna Kononen.

## Kappaleet
Kaikki kappaleet sovittanut Folkswagen.

# Pojezd v ogne (säv. ja san. Boris Grebenshtshikov)
# Brilliantovye darogi (säv. Vjatsheslav Butusov, san. Ilja Kormiltsev)
# Kamtshatka (säv. ja san. Viktor Tsoi)
# U imperatora Nerona (säv. ja san. Boris Grebenshtshikov)
# Brodjaga (säv. ja san. Juri Shevtshuk)
# Zhazhda (säv. Vjatsheslav Butusov, san. Ilja Kormiltsev)
# Goluboi ogonjok (säv. ja san. Boris Grebenshtshikov)
# Kosmodromy opusteli (säv. ja san. Maksim Koshelev & Revolver)
# New Yorkskie stradanija (säv. ja san. Boris Grebenshtshikov)
# Zvezda po imeni Solntse (säv. ja san. Viktor Tsoi)
# Pojezd v ogne (live) (säv. ja san. Boris Grebenshtshikov)

## Kokoonpano
* Timo "Timofej Karlovitsh" Munne – laulu, akustinen kitara
* Suonna "Semjon Semjonovitsh" Kononen – akustinen kitara, huuliharppu, mandoliini, taustalaulu, laulu (4)

## Lähteet
Glitz, Blitz And Hitz

**Glitz, Blitz and Hitz** on Andy Scott's Sweetin vuonna 1996 julkaistu studioalbumi, jolla yhtye versioi uudelleen vanhoja Sweet-kappaleita.

## Kappaleet

#*Action* (Connolly/Tucker/Scott/Priest) 3:43
#*Blockbuster* (Chinn/Chapman) 3:26
#*Fox On The Run* (Connolly/Tucker/Scott/Priest) 3:31
#*Teenage Rampage* (Chinn/Chapman) 3:43
#*Love Is Like Oxygen* (Scott/Griffin) 4:25
#*The Six Teens* (Chinn/Chapman) 4:28
#*The Ballroom Blitz* (Chinn/Chapman) 4:06
#*Hellraiser* (Chinn/Chapman) 3:23
#*Wig Wam Bam* (Chinn/Chapman) 1:49
#*Little Willy* (Chinn/Chapman) 2:52
#*Turn It Down* (Chinn/Chapman) 3:14
#*Peppermint Twist* (J.Dee/H.Glover) 3:44
#*Love Is Like Oxygen (Ext. version)* (Scott/Griffin) 8:28

## Muusikot

*Andy Scott: kitara, laulu
*Chad Brown: laulu
*Steve Mann: kosketinsoittimet, kitara
*Jeff Brown: basso, laulu
*Bruce Bisland: rummut
Matkaselän asemalla

__NOTOC__
**Matkaselän asemalla** on suomalaisen Folkswagen -yhtyeen esikoisalbumi, joka julkaistiin 15. joulukuuta 2003.

## Kappaleet
Kaikki kappaleet sovittaneet Folkswagen ja vierailevat muusikot.

# Raivolan mies (säv. ja san. Timoi Munne)
# Kaupunki (säv. ja san. Timoi Munne)
# Murmansk (säv. ja san. Sakari Neuvonen)
# Rajakontu Blues (säv. ja san. Suonna Kononen)
# Marskinpa miehiä (säv. Jaakko Salo, san. Sauvo Puhtila)
# Karjala (säv. ja san. Teddy-boy Daltton, Ronnie Dahlberg & Tino Sandos)
# Petroskoi (säv. ja san. Iivana Ljovkin)
# Äänisjärven jäällä (säv. Matti Jurva, san. Tatu Pekkarinen)
# Amanda (säv. ja san. Timoi Munne)
# Syvysharmavus (säv. ja san. Santtu Karhu)
# Venäläinen luonto (säv. Heikki Valpola, san. Jevgeni Jevtushenko, suom. san. Markku Lahtela)
# Turgenev (säv. ja san. Suonna Kononen)
# Tshornij voron (säv. ja san. trad.)
# Matkaselän asemalla (säv. ja san. Timoi Munne)

## Kokoonpano
* Timo "Timofej Karlovitsh" Munne – laulu, akustinen kitara, kazoo (6), oktaavipärrä (13)
* Suonna "Semjon Semjonovitsh" Kononen – laulu, 6- ja 12-kieliset akustiset kitarat, mandoliini, huuliharppu, flyygeli (12), sähköurku (14), nokkahuilu (14) 

### Vierailevat muusikot
* Pasi Hirvonen – 5-rivinen haitari (2, 5)
* Eija Kankaanranta – konserttikantele (13)
* Santtu Karhu – puhe (15)
* Pertti Komu – nauhattomat ja elektroakustiset bassokitarat (1, 2, 3, 6, 7, 11)
* Matti Koponen – rummut (1), perkussiot (2, 4, 9, 13)
* Liisa Kuusipalo – laulu (11)
* Jarmo Kähkönen – alttoviulu (3), kurkkulaulu (13)
* Jyri Martiskainen – perkussiot (6, 7)
* Mikko Meriläinen – taustalaulu (6)
* Tomi Minkkinen – trumpetti (2)
* Tarja Munne – kuiskaus (13)
* Timo Seppälä – slidekitara (6)
* Maksim Smirnov – laulu (7)
* Tomi Tuomaala – puhe (6)

## Arvostelut
* Soundi: 

## Lähteet
Shahar Pe'er

**Shahar Pe'er** (, s. 1. toukokuuta 1987 Jerusalem, Israel) on israelilainen tennispelaaja.

## Saavutuksia
Shahar Pe'er oli vuoden 2011 tammikuun kaksinpelin maailmanlistan 11:nnella sijallaan korkeimmalle koskaan rankattu israelilaispelaaja. Hän oli korkeimmillaan nelinpelin maailmanlistalla sijalla 14 toukokuussa 2008. Ammattilaisena hän on pelannut vuodesta 2004 lähtien. Palkintorahoja hän on tienannut urallaan yli 4,5 miljoonaa dollaria. Urallaan hän on voittanut kuusi WTA-kiertueen turnausta kaksinpelissä ja kolme nelinpelissä. Grand Slam -turnauksissa hänen parhaat saavutuksensa ovat puolivälieriin pääsy vuoden 2007 Australian sekä Yhdysvaltain avoimissa.

## Lähteet

*
Allen Sapp

**Allen Sapp** OC (2. tammikuuta 1928 – 28. joulukuuta 2015) oli kanadalainen taidemaalari. Hänet tunnetaan maan alkuperäiskansoja ja reservaattien elämää kuvaavista töistä.

Sapp oli itse cree. Hänet nimitettiin Kanadan ritarikunnan upseeriksi vuonna 1986. Vuonna 1975 hänet valittiin Kanadan kuninkaalliseen taideakatemiaan, ja vuonna 1985 hän sai Saskatchewan Order of Meritin.

Vuonna 2003 Sapp sai David Bouchardin kirjoittaman lastenkirjan *The Song Within My Heart* kuvituksesta Kenraalikuvernöörin palkinnon.

## Lähteet
Arvo Töyry

**Arvo Töyry** on  kuvitteellinen hahmo talollisen poikana ja myöhemmin talollisena  Väinö Linnan kirjasarjassa Täällä Pohjantähden alla. Hänen isänsä on Kalle Töyry. Arvo osallistuu Suomen sisällissotaan valkoisten puolella, vangitsee punaisia ja osallistuu muun muassa Anton Laurilan ja Uuno Laurilan teloituksiin. Jatkosodassa hän on yhä suojeluskunnassa, ja muun muassa osallistuu rintamalta karanneen Siukolan Aarnen etsintöihin.

Arvo menee naimisiin mahtavan Haukkalan talon tyttären kanssa. 

Hänellä on kaksi nuorempaa veljeä Aaro ja Ensio, joista ensin mainittu pääsee naapuripitäjään suuren talon kotivävyksi ja katoaa tarinasta. Ensio taas ottaa perintöosansa autona ja ryhtyy taksiautoilijaksi. Hän katoaa tarinasta hiukan ennen sotaa muutettuaan muualle. 

## Lähteet
*
Ockelbo (moottorikelkka)

**Ockelbo** oli ruotsalainen moottorikelkkamerkki, jota valmistettiin vuosina 1963–1993. Tehdas oli 1980-luvun alkupuolella Euroopan suurin moottorikelkkavalmistaja.

Ockelbo Industrin perustivat vuonna 1963 Erik Lundgren, Valdemar Lindström, Eskil Karlsson ja Tage Lindström. Tehdas toimi Ockelbon kylän meijerillä. Ockelbo oli ensimmäinen eurooppalainen moottorikelkkavalmistaja, ja ensimmäisenä vuonna valmistettiin 149 kelkkaa. Tehdas toi 1967 markkinoille maailman ensimmäisen kaksitelaisen moottorikelkan ja seuraavana vuonna ensimmäisen 60 senttimetriä leveällä telalla varustetun kelkan.	 

Tehdas suljettiin vuonna 1989. Ockelbo 8000 -mallia valmistettiin kuitenkin vielä vuosina 1992–1993.
Albert Marre

**Albert Marre** (25. syyskuuta 1925 – 4. syyskuuta 2012) oli yhdysvaltalainen teatteriohjaaja. Hän voitti musikaalilla *[[Mies La Manchasta]]* parhaan musikaaliohjauksen Tony-palkinnon vuonna 1966. Sen lisäksi hän ohjasi muun muassa *[[Kismet (musikaali)|Kismetin]]* (1953).

Marre meni vuonna 1956 naimisiin näyttelijä Joan Dienerin kanssa. Parille syntyi kaksi lasta.

## Lähteet
Zena Marshall

**Zena Moyra Marshall** (1. tammikuuta 1925 – 10. heinäkuuta 2009) oli Nairobissa, Keniassa syntynyt brittiläinen näyttelijä. Hänet muistetaan varsinkin roolista elokuvassa *[[Salainen agentti 007 ja tohtori No]]* (1962). 

Lisäksi Marshall esiintyi muun muassa Ken Annakinin elokuvassa *[[Nuo mainiot miehet lentävissä koneissaan]]* (1965).

## Aiheesta muualla
*
Finnoil

**Finnoil** oli suomalainen öljy-yhtiö ja huoltoasemaketju. Yhtiön perusti E-liikkeen keskusyhtiö Osuustukkukauppa vuonna 1964 nimellä *E-Öljyt* ja sen ensimmäiseksi toimitusjohtajaksi valittiin Toivo Kulomäki OTK:n silloisen pääjohtajan Eero Salovaaran toimesta. E-kirjain viittasi ns. edistysmieliseen osuustoimintaan. Se ylläpiti *E-huoltamojen* ketjua, joista ensimmäiset olivat turkulaisen vuonna 1963 ostetun Fuel-yhtiön peruja. Tunnuksena oli punainen ja valkopunareunainen, venytetty kuusikulmio, jonka sisällä oli valkoinen E-liikkeen kirjain.

Yhtiön nimeksi oli viime hetkiin saakka ollut vaihtoehtona OTK:n rautakaupparyhmästä Renlundista johdettu R-Öljyt. OTK:ssa oli pohdittu myös mahdollisuutta ottaa käyttöön muissa pohjoismaissa toimineen osuustoiminnallisen *OK-Oljekonsumenterna* -öljy-yhtiön nimi. Muista öljy-yhtiöistä poiketen E-Öljyt ei houkutellut asiakkaita kylkiäisillä eikä suuren maailman tyylisillä myynninedistämiskampanjoilla, vaan OTK luotti jäsentensä ostouskollisuuteen, mikä säilyikin paljolti jäsenalennusten ansiosta.

Neste tuli vähemmistöosakkaaksi 1971. Vuonna 1973 Gulf jätti Suomen markkinat, jolloin E-Öljyt hankki siltä vajaat sata jakelupistettä. E-huoltamot tarjosivat TI- eli Tee Itse -halleilla mahdollisuuden omaan autonkorjaukseen. Vuonna 1983 palvelupisteitä oli 250 ja yhtiön markkinaosuus bensiininmyynnistä 13 prosenttia. Vuodesta 1980 E-Öljyt toimitti Nesteen polttoaineet kymmenen vuoden ajan myös Suomalaiselle Energiaosuuskunnalle (SEO). Kaikkia SEO-yrittäjiä eivät kylläkään miellyttäneet punaisten työväen osuusliikkeen autojen säännölliset vierailut.

Yhtiön ja huoltamoketjun nimi muuttui Finnoiliksi vuonna 1984, kun Neste hankki yhtiöstä enemmistöosakkuuden. Finnoil oli Nesteen voiteluaineosaston käyttämä, vuonna 1960 rekisteröity nimi, Nesteelle se oli päätynyt tamperelaisen Autorin mukana. Finnoilin tunnukseksi tuli bensiinipistoolin näköiseksi tyylitelty F-kirjain, jossa oli bensiinipisara. Finnoilin henkilöstölehti oli vuosina 1987-1991 Finntiimi.

OTK:sta Ekaksi muuttunut yrityssaneeraukseen päätynyt osuuskunta myi Nesteelle loput Finnoilin osakekannasta tammikuussa 1992 ja yhtiö sulautettiin Kesoilin ja Unionin ohella Nesteeseen. Lopetushetkellä Finnoililla oli yli 200 osittain vanhentunutta huoltoasemaa ja ketjun markkinaosuus oli pudonnut 8,5 prosenttiin. Uusi omistaja alkoi muuttaa Finnoil-asemia Neste Kide -asemiksi.

## Lähteet
Andrew Sarris

**Andrew Sarris** (31. lokakuuta 1928 – 20. kesäkuuta 2012) oli yhdysvaltalainen elokuvakriitikko, joka oli etniseltä taustaltaan kreikkalainen. Hän popularisoi maassaan auteurteorian.

Sarris julkaisi esimerkiksi teoksen *The American Cinema: Directors and Directions 1929-1968* (1968). Hän kirjoitti *[[The New York Observer]]iin* sekä *[[The Village Voice]]en* ja työskenneli professorina Columbian yliopistossa.

Sarris oli naimisissa kriitikkokollegansa Molly Haskellin kanssa. Sarris kuoli kesäkuussa 2012 Pyhän Luukkaan sairaalassa.

## Lähteet
Desmond Plummer

**Arthur Desmond Herne Plummer**, St Marylebonen paroni Plummer KBE (25. toukokuuta 1914 – 2. lokakuuta 2009) oli brittiläinen konservatiivipuolueen poliitikko. Hän istui Suur-Lontoon valtuuston johdossa vuosina 1967–1973 ja sai elinikäisen päärinarvon vuonna 1981.
Perfect Dark Zero

**Perfect Dark Zero** on Raren kehittämä ja Microsoft Game Studiosin julkaisema ensimmäisen persoonan ammunta- ja hiiviskelypeli. Peli julkaistiin Xbox 360:lle konsolin julkaisun yhteydessä loppuvuodesta 2005.

Pelin tarina sijoittuu vuoteen 2020, aikaan kolme vuotta ennen alkuperäisen *[[Perfect Dark]]in* tapahtumia.

## Vastaanotto

*The Guardian* listasi pelin yhdeksi 30:stä kaikkien aikojen huonoimmista videopeleistä. Listauksessa viitattiin pelin vanhentuneeseen suunnitteluun, heikkoon ammuskeluun, kehnoon tekoälyyn sekä kliseiseen miljööseen.

IGN:n arvostelun mukaan yksinpelimoodin suurimmat ongelmat ovat vastustajien tekoäly ja heikko tarina. Tarina ei vaikuta pelattavuuteen, mutta "on vaikeaa jättää huomaamatta miten naurettavan huono se on". Peli sai IGN:n arvostelussa arvosanaksi 8.4/10.

## Lähteet
Eurooppa (täsmennyssivu)

**Eurooppa** voi tarkoittaa seuraavia asioita:

* Eurooppa, maanosa
* *[[Eurooppa (albumi)|Eurooppa]]*, Hectorin albumi
* Eurooppa, Kosovon kansallislaulu

## Katso myös

* Europa, täsmennyssivu
George Buza

**George Buza** (s. Cleveland, Ohio, Yhdysvallat) on kanadalainen näyttelijä, joka sai vuosina 1992 ja 2001 Gemini-ehdokkuudet televisiosarjoista Maniac Mansion ja The Red Green Show.

## Ura
Buza syntyi Yhdysvalloissa ja muutti nuorena Kanadaan, jonka kansallisuuden hän sai vuonna 1998. Buza muistetaan 1990-luvulta The Red Green Show’sta, The Adventures of Sinbadista, sekä animaatiosarjasta X-Men. Useimmiten näyttelijänä hänellä on ollut pieniä rooleja elokuvissa ja vierailevia rooleja televisiosarjoissa. Äänirooleja tehdessä Buzalla on usein ollut merkittävämpiä rooleja muun muassa X-Menin lisäksi hän dubbasi Beybladessa Tyson Grangerin isoisän roolit.

### Vapaa-ajalla
Buza tunnetaan myös motoristina ja harrastaa painonnoston lisäksi leimojen keräämistä, joita hän on keräillyt jo 5-vuotiaasta asti. Muun muassa Buzan unkarilainen isoisä suunnitteli leimoja.

## Aiheesta muualla
* TV.com  
* Voice Chasers
Micae Nguyễn Khắc Ngữ

**Micae Nguyễn Khắc Ngữ** (2. helmikuuta 1909 &ndash; 10. kesäkuuta 2009) oli katolisen kirkon vietnamilainen pappi. Hänet vihittiin papiksi 29. kesäkuuta 1934.

Nguyễn Khắc Ngữ toimi vuosina 1961–1997 Long Xuyênin hiippakunnan piispana Vietnamissa. Hän oli ensimmäinen virassaan; hänen seuraajansa oli Gioan Baotixita Bùi Tuần. Ennen kuolemaansa hän oli Antôn Nguyễn Văn Thiệnin ja Antonio Rosario Mennonnan jälkeen kolmanneksi vanhin elossa ollut katolisen kirkon piispa.

## Lähteet
Sven Strindberg

**Sven Strindberg** (7. huhtikuuta 1874 – 14. maaliskuuta 1957) oli Tukholmasta kotoisin ollut ruotsalainen liikemies, joka perusti Helsinkiin taulunkehyksiä valmistavan yrityksen Ab Sven Strindberg Oy:n. Yritys laajensi myöhemmin toimintaansa ja myi muun muassa taidejäljennöksiä, ja vuonna 1913 aloitti toimintansa Strindbergin taidesalonki.

Kirjailija August Strindbergin serkku Sven Strindberg ryhtyi jo nuorena liikemieheksi isänsä, tukkukauppias Oscar Strindbergin tavoin. Hän tutustui liike-elämään 1890-luvun alkupuolella New Yorkissa ja siirtyi sen jälkeen Helsinkiin, jossa hän aloitti liiketoiminnan. Hän luopui yrityksestään Helsingissä vuonna 1916 ja palasi Tukholmaan, kun prinssi Eugen oli nimittänyt hänet vasta perustetun Liljevalchin taidehallin ensimmäiseksi intendentiksi. Strindberg oli intendenttinä vuoteen 1939.

Strindberg avioitui vuonna 1899 Maria Skjöldebrandin (1874–1944) kanssa, ja heillä oli kolme lasta: Gertrud, Åke ja Maj.

## Lähteet
José Bezerra Coutinho

**José Bezerra Coutinho** (7. helmikuuta 1910 – 7. marraskuuta 2008) oli brasilialainen roomalaiskatolinen piispa. Hänet vihittiin papiksi 3. joulukuuta 1933 ja nimitettiin Sobralin hiippakunnan vihkipiispaksi sekä Uthinan titulaaripiispaksi 4. elokuuta 1956. Piispaksi vihkiminen seurasi 28. lokakuuta. Pääkonsekraattorina toimi José Tupinambá da Frota, jota avustivat Expedito Eduardo de Oliveira ja José Terceiro de Sousa.

Bezerra Coutinho sai 28. tammikuuta 1961 nimityksen Estâncian hiippakunnan piispaksi, jona hän toimi, kunnes jäi eläkkeelle 1. kesäkuuta 1985. Hänen seuraajakseen nimitettiin Hildebrando Mendes Costa. 

Bezerra Coutinho osallistui Vatikaanin toiseen kirkolliskokoukseen.

## Lähteet
Karri Hannula

**Karri Hannula** (6. kesäkuuta 1969 Helsinki – 1. joulukuuta 2000 Helsinki) oli suomalainen pakinoitsija, joka käytti nimimerkkiä **Keskonen**.

Hannula aloitti uransa Ylioppilaslehdessä, johon hän kirjoitti yhteensä 54 pakinaa vuosina 1997–2000. Sen jälkeen hän siirtyi Helsingin Sanomien Verkkoliitteeseen, jossa hän ehti julkaista 14 pakinaa, ennen kuin hänen uransa päättyi tapaturmaiseen kuolemaan vain 31-vuotiaana. 

Kaikki Keskosen pakinat on julkaistu postuumissa kokoomateoksessa, johon esipuheen on kirjoittanut niin ikään Ylioppilaslehdessä aikanaan pakinoinut Bisquit eli Seppo Ahti. Bisquit oli yksi Keskosen oppimestareita, ja näitä kahta pakinoitsijaa pidetään tyyliltään toistensa läheisinä hengenheimolaisina.

Keskosen pakinoiden erityistuntomerkkinä voidaan pitää verbaaliakrobatiaa ja monitasoisia sanaleikkejä, joita hyödyntäen hän lähestyi laajaa aihepiirien kirjoa kevyistä teemoista syviin yhteiskunnallisiin satiireihin. Tässä mielessä hän jatkoi saumattomasti Ylioppilaslehden pitkää pakinaperinnettä, jonka aiempiin edustajiin kuuluvat Bisquitin lisäksi myös Olli, Nenä ja Johnny Walker.

## Julkaisut
* 

## Lähteet

## Aiheesta muualla
*
Anastasios (Albanian arkkipiispa)

**Anastasios Yannoulatos** eli **[[Tirana]]n, [[Durrës]]in ja koko [[Albania]]n [[arkkipiispa]] Anastasios** ( 4. marraskuuta 1929 Pireus, Kreikka – 25. tammikuuta 2025 Ateena, Kreikka) oli Albanian ortodoksisen kirkon johtaja. Hänet nimitettiin arkkipiispaksi kommunistihallituksen kaaduttua vuonna 1992.

Anastasios toimi Kirkkojen maailmanneuvoston puheenjohtajana 2006–2013. 

## Lähteet
Khariklo

**Khariklo** (, ) voi viitata seuraaviin:

## Kreikkalainen mytologia
* Khariklo, Teiresiaan äiti
* Khariklo, Kheironin puoliso

## Muut aihepiirit
* 10199 Chariklo, planetoidi
Urgut

**Urgut** on kaupunki Uzbekistanissa Samarkandin alueella noin 30 kilometriä Samarkandista kaakkoon. Urgut sijaitsee noin tuhannen metrin korkeudessa Pamirin pohjoisosiin kuuluvan Zarafshanvuoriston esivuoristossa. Asukkaita kaupungissa oli vuonna 2005 noin 54&nbsp;000.

Urgutissa on muun muassa suuri basaari ja kaksi merkittävää pyhäkköä. Sunnuntaisin basaari täytyy ihmisistä, jotka tulevat ympäri Uzbekistania ostamaan muun muassa vaatteita ja muita tekstiilejä sekä paikallisia käsityötuotteita. Niistä toinen on pyhitetty samanidilähetyssaarnaajalle, joka tapettiin islamin levittämisestä. Sen nimi on Čār Čenār, ”neljä plataanipuuta. Vanhimmat plataanipuut ovat alueella yli tuhat vuotta vanhoja. Toinen pyhäkkö on puolestaan paikallisistarinoissa yhdistetty Abd al-Qadir al-Jilaniin.

Urgutiin perustettiin tammikuussa 2017 erityistalousalue. Vuoden päästä siellä oli meneillän 57 projektia 116,9 hehtaarin alueella.

## Lähteet
Kautokeinon kapina (elokuva)

**Kautokeinon kapina** () on norjansaamelaisen Nils Gaupin ohjaama elokuva vuodelta 2008. Se sai ensi-iltansa Tromssan kansainvälisellä filmifestivaalilla tammikuussa 2008. Suomen ensi-ilta oli vuoden 2008 Sodankylän elokuvafestivaaleilla. Elokuvan suomennoksessa tapahtumapaikkaa kutsutaan norjalaisittain Kautokeinoksi, vaikka suomeksi kunnan nimi on oikeastaan Koutokeino.

Elokuvan tapahtumat sijoittuvat 1850-luvun Lappiin, ja erityisesti vuoden 1852 Koutokeinon kansannousun ympärille. Ohjaaja Gaupilla on henkilökohtainen yhteys tapahtumiin, sillä hän on itse yhden kapinallisen jälkeläinen.

Ruth-niminen kauppias (Mikael Persbrandt) myy viinaa alkoholismiin taipuville saamelaisille. Viinan ostamisesta syntyneet velat vaaditaan maksamaan poroilla. Elen-niminen saamelainen (Anni-Kristiina Juuso) kieltäytyy maksamasta kohtuutonta velkaa, sillä tämä tietäisi perinteisen elinkeinon loppumista. Ruth vangitsee osan velkaantuneista saamelaisista, Elen onnistuu vapauttamaan vangitut henkilöt oikeudessa. Kauppias vaatii poroja edelleen korvauksena, elinkeinon menettämisen pelossa saamelaiset eivät tähän suostu. Tapahtumat johtavat lopulta vuoden 1852 Koutokeinon kansannousuun.

## Lähteet

## Aiheesta muualla
* 
*
Skogfossin voimalaitos

**Skogfossin voimalaitos** () on rakennettu 1964. Voimala sijaitsee Finnmarkissa Venäjän ja Norjan rajalla Paatsjoen länsirannalla.
Sähkövesivoimalaitoksen teho on 60 MW ja keskimääräinen vuosituotanto on 258 GWh/a. Laitoksella on kaksi sähkögeneraattoria. Voimalaitoksen omistaa tytäryhtiö Pasvik Kraft AS.

## Lähteet
Melkefossin voimalaitos

**Melkefossin voimalaitos** () on Paatsjoessa Finnmarkin läänissä sijaitseva norjalainen vesivoimalaitos, joka on rakennettu 1978. Sähkövesivoimalaitoksen teho on 26 megawattia ja keskimääräinen vuosituotanto on 129 gigawattituntia vuodessa. Laitoksella on yksi sähkögeneraattori. Voimalaitoksen omistaa Varanger Kraftin tytäryhtiö Pasvik Kraft.
Cheshamin metroasema

**Cheshamin metroasema** on toinen Lontoon metron Metropolitan-linjan läntisistä pääteasemista. Asema on avattu 8. heinäkuuta 1889. Se sijaitsee Cheshamissa Lontoon koillispuolella. Cheshamin rata haarautuu Amershamiin johtavalta pääreitiltä Chalfont & Latimerin asemalla. Chesham on Lontoon metroasemista sekä pohjoisin että läntisin. Matkaa Charing Crossille kertyy 40,2 kilometriä.

Joulukuusta 2010 lähtien Cheshamista on ajettu suoraan Aldgaten asemalle puolen tunnin välein.

Cheshamista on matkaa Chalfont & Latimeriin 6,3 kilometriä. Tämä on pisin etäisyys kahden aseman välillä Lontoon metrossa.

## Lähteet

## Aiheesta muualla
Menapit

**Menapit** olivat belgeihin kuulunut heimo, joka eli Gallian pohjoisosissa. Strabonin mukaan he asuivat Reinin suulla ja sieltä etelään. Menapien tärkein asutuskeskus oli Cassel. Julius Caesar löi heidät valloittaessaan Gallian.

Caesarin aikaan menapit asuivat Ala-Reinin molemmilla rannoilla. Siellä heimolla oli viljelyksiä ja pieniä kaupunkeja sekä luultavasti myös laivoja. Sveebien ahdistamat germaaniheimot usipetit ja tenkterit saapuivat yllättäen Reinille ja tappoivat itärannalla asuneet menapit. Sen jälkeen germaanit viettivät talven länsirannan menapien keskuudessa.

Reinin länsipuolella menapien naapureina asuivat eburonit. Menapeita suojasivat lisäksi vaikeakulkuiset suot ja suuret metsät. Etelässä menapien naapureita olivat morinit. Kun koko Gallia oli kesällä vuonna 56 eaa. alistunut Rooman vallan alle, olivat yksin morinit ja menapit yhä vapaita, koska sankat metsät ja huono sää suojasivat heitä.

Vuonna 55 eaa. Caesar lähetti ennen Britannian matkaansa kaksi legaattiaan valloittamaan menapien ja morinien maat. Palattuaan Britanniasta Caesar lähetti Labienuksen Britannan retkellä olleiden legioonien kanssa morineja vastaan. Kuivan kesän aikaa suot olivat kuivuneet, ja roomalaiset etenivät vaikeuksitta. Morineista suurin osa joutui antautumaan. Legioonat tuhosivat menapien viljan ja polttivat talot, mutta heimo onnistui pakenemaan metsän suojiin.

Vuonna 53 eaa. Caesar johti itse viisi legioonaa menapien maille, sillä nämä olivat eburonien kuninkaan Ambiorixin liittolaisia, eivätkä olleet koskaan lähettäneet Caesarin luo rauhanlähettiläitä. Menapit pakenivat jälleen metsiin ja soille. Roomalaiset polttivat menapien kylät ja ottivat vangeiksi karjaa ja miehiä. Menapit anoivat rauhaa ja lähettivät Caesarin luo panttivankeja. Caesar uhkasi tappaa vangit, mikäli menapit sallisivat Ambiorixin tulla mailleen. Sen jälkeen Caesar poistui jättäen gallialaisen alipäällikkönsä sekä ratsuväen valvomaan menapeja.

Augustuksen aikana ubit, sicambrit sekä muutamat muut germaaniheimot siirrettiin Reinin länsipuolelle. Menapien asuinalue pieneni jonkin verran. Osa menapien entisestä alueesta liitettiin lopulta Germania Inferioriin ja loput Gallia Belgicaan. Turnacum eli nykyinen Tournai on saattanut myöhemmin olla menapien pääkaupunki.

## Lähteet
WWE United States Championship

**WWE United States Championship** () on ammattipainin mestaruustitteli, joka on toiminnassa World Wrestling Entertainmentissa. Alun perin mestaruus on toiminut National Wrestling Alliancessa ja World Championship Wrestlingissä. Mestaruus on tällä hetkellä arvoltaan toiseksi korkein Smackdown:ssa ja neljänneksi korkein WWE:ssä. Nykyinen mestari on Sami Zayn, joka voitti mestaruuden toista kertaa Smackdownin ottelussa Carmelo Hayesia vastaan.

## Historiaa

WWE United States Championship tunnettiin aluksi **NWA United States Heavyweight Championship** nimellä ja siitä tuli alueellinen mestaruus, jota puolustettiin, mestaruudenkehittäjä promootiossa Mid-Atlantic Championship Wrestlingissä. Ensimmäiseksi mestariksi ilmoitettiin Harley Race 1. tammikuuta, 1975. Titteli korvasi nopeassa ajassa NWA Mid-Atlantic Heavyweight Mestaruuden korkeimpana mestaruutena promootiossa. Vuonna 1986 U.S. Mestaruudesta tuli promootion sekundaarinen mestaruus. Kun Ted Turner osti yhtiön ja uudestaan nimesi sen World Championship Wrestling:ksi marraskuussa 1988, titteli jatkoi sekundaarisena. Kun WCW irtautui NWA:sta, yhtiö vaihtoi tittelin nimeksi **World Championship Wrestling (WCW) United States Heavyweight Championship** tammikuussa 1991.

Maaliskuussa 2001 World Wrestling Federation osti World Championship Wrestlingin. Pian tämän jälkeen WCW/ECW liitot hajosivat "Invasion"in ollessa käynnissä. Tämän jälkeen titteli tiedettiin **WCW United States Championship** nimellä. Survivor Series 2001:ssä mestaruus yhdistyi WWE Intercontinental Championshipin kanssa, kun sen aikainen U.S. mestari Edge voitti Intercontinental mestarin Testin. Tämän seurauksena United States Mestaruudesta tuli toimeton. 

Heinäkuussa 2003 SmackDown!:in General Manager Stephanie McMahon otti tittelin takaisin käyttöön nimellä **WWE United States Championship** ja siitä tuli aluksi SmackDown-brändin sekundaarinen mestaruus. Vuosien aikana mestaruus on vaihdellut useasti Raw- ja Smackdown-brändien välillä. USC-mestaruudella on ollut kaiken kaikkiaan 101 eri mestaria ja Ric Flair on voittanut mestaruuden kuusi kertaa. Pisin hallintakausi on ollut Lex Lugerilla, joka kesti 523 päivää. Lugerin lisäksi vain Rick Rude on onnistunut pitämään mestaruutta hallussaan yli vuoden ajan.

## Nimet

## Lista mestareista

## Lista yhteenlasketuista mestaruuskausista

### Tilastoja

## Katso myös
* WWE Championship
* World Heavyweight Championship
* ECW Championship
* WWE Intercontinental Championship
* WWE Cruiserweight Championship

## Lähteet
*United States Championship WWE:n sivustolla

### Viitteet

## Aiheesta muualla
Tullamore Dew

**Tullamore Dew** on yksi tunnetuimmista ja vanhimmista irlantilaisista viskimerkeistä.

## Historia

Michael Molloy perusti *Tullamore Distillery* -alkoholitehtaan vuonna 1829 Tullamoren kaupunkiin Offalyn kreivikuntaan. Tullamoren nimi perustuu iirinkielisiin sanoihin *Tulach Mhór*, joka tarkoittaa "isoa kukkulaa". 1800-luku oli tehtaan kasvun aikaa, ja erityisesti vuonna 1798 valmistunut Grand Canal, joka yhdistää Tullamoren Dubliniin, tarjosi hyvät logistiikkayhteydet viskin vientiin ja muuhunkin kaupankäyntiin.

Molloyn kuoltua vuonna 1887 tehdas siirtyi Dalyn perheen käsiin, ja tehtaan johto jäi kapteeni Bernard Dalylle. Hän oli kuitenkin innokkaampi urheilumies kuin tehtailija, joten hän jätti tehtaan johtovastuun Daniel E. Williamsille. Williams laajensi ja kehitti tehdasta huomattavasti, ja hänen perheestään tuli tehtaan merkittävä omistaja yhdessä Dalyjen kanssa. Williamsin nimikirjaimet D. E. W. antoivat nimen tehtaan tunnetuimmalle tuotenimelle Tullamore Dew'lle. Slogan *"Give every man his Dew"* pysyi pullojen etiketeissä vuosikausia. Viskiä vietiin laajalti Eurooppaan, etenkin Saksaan, Ranskaan ja Tanskaan, sekä Yhdysvaltoihin.

Vuonna 1919 voimaan astunut kieltolaki Yhdysvalloissa ja kauppasota Britannian kanssa 1930-luvulla romahduttivat viskin myynnin, ja myös Tullamore Dew'n kauppa hiipui. Vuonna 1947 D. E. Williamsin pojanpoika kävi Yhdysvalloissa ja toi mukanaan ajatuksen blended-viskin valmistamisesta ensimmäisenä irlantilaisena viskivalmistajana. Vaikka viski oli suhteellisen suosittua, kaupankäynnissä oli vaikeuksia. Vuonna 1959 Tullamoressa sijainnut tehdas suljettiin, ja tuotemerkki myytiin Powersille, joka siirsi tuotannon Corkin lähistölle. Nykyisin tuotemerkin omistaa Cantrell & Cochrane. Tullamore Dew -viskiä viedään noin 80 maahan. Sen vuosituotanto on noin 2,5 miljoonaa pulloa.

## Tullamore Dew Heritage Centre

Vuonna 1959 suljetun tehtaan paikalla Tullamoressa on nykyisin kaupungin ja sen viskinvalmistuksen historiaan keskittynyt museo *Tullamore Dew Heritage Centre*. Museo sijaitsee vuonna 1897 valmistuneessa rakennuksessa. Museossa on pysyvä näyttely viskinvalmistuksesta ja kaupungin historiasta sekä pubi ja matkamuistomyymälä. Näyttely esittelee viskinteon vaiheet, kuten mallastamisen, pullotuksen ja korkituksen, sekä viskin kypsennysprosessin.

## Lähteet

## Aiheesta muualla
* Tullamore Dew -sivusto
* Tullamore Dew Heritage Centre -sivusto
Project Gotham Racing 4

**Project Gotham Racing 4** (lyhennettynä **PGR4**) on Bizarre Creationsin kehittämä ja Microsoft Game Studiosin julkaisema Project Gotham Racing -sarjan neljäs osa. Peli julkaistiin Xbox 360 -konsolille lokakuussa 2007. Uudistuksia sarjan aiempiin osiin nähden ovat muun muassa realistiset sääefektit, uudet radat, ajoneuvot ja moninpelitilat sekä mahdollisuus kilpailla moottoripyörillä.

Pelissä on minipelinä *Geometry Wars* -niminen räiskintäpeli.

## Vastaanotto
Peli on saanut V2.fi:n arvostelussa 4,5/5 tähteä.

## Lähteet

## Aiheesta muualla

* 
*
TGK-1

**TGK-1** on Luoteis-Venäjällä toimiva suuri energiayhtiö, jolla on 55 sähkövoimalaitosta Pietarissa, Leningradin alueella, Murmanskin alueella ja Karjalan tasavallassa. Laitokset ovat lämpövoimalaitoksia, vesivoimalaitoksia tai yhdistelmävoimalaitoksia. Yhtiön lämpövoimaputkiston pituus on 940 km ja sen sähköntuotannon teho on 6 278,4 MW sekä lämmöntuotantokyky 17 158,9 MW. Merkittävä kaukolämmön tuottaja se on Pietarissa, Petroskoissa, Murmanskissa, Kirovskissa ja Apatityssä.

Yhtiö rekisteröitiin 25. maaliskuuta 2005, ja se aloitti toimintansa 1. lokakuuta samana vuonna. 1. marraskuuta 2006 yhtiöön yhdistettiin Kolskenergo, Apatitenergo ja Karelenergo. Pääomistaja tuolloin oli RAO UES -yhtiö.

Alkuvuodesta 2009 yhtiön pääomistajat ovat Gazprom-ryhmittymä (46,36&nbsp;%), Fortum Power and Heat (Fortum Oyj:n tytäryhtiö, 25,69&nbsp;%) ja Norilski nikel (5,6&nbsp;%). Yhtiön osakkeet noteerataan MICEX A2-listalla ”TGKA”.

Fortum maksoi vuonna 2007 vähemmistöosakkuudestaan yhtiössä 240 miljoonaa euroa ja pyrki enemmistöosakkaaksikin. Julkisuudessa oli tuolloin tietoja, että Venäjän federaation hallitus vastusti Fortumin enemmistöosakkuutta strategisesti tärkeässä Luoteis-Venäjän energiayhtiössä. Osuuden osti Gazprom, ja Fortum suuntasi seuraavaksi omistusponnistuksensa siperialaiseen TGK-10:een.

## Sähkövesivoima
### Murmanskin alue
#### [[Paatsjoen vesistö]]

#### [[Tuulomajoen vesistö]]

**[[Voronjajoen vesistö]]**

#### [[Nivajoki]]

#### [[Koutajoen vesistö]]

### Karjalan tasavalta
#### [[Jänisjoki|Jänisjoen vesistö]]

***Kemijoen vesistö**
***Uikujoen vesistö**
***Suunujoen vesistö**

## Lähteet